ਆਗਾ ਖ਼ਾਨ ਪੈਲੇਸ
ਆਗਾ ਖ਼ਾਨ ਪੈਲੇਸ ਸੁਲਤਾਨ ਮੁਹੰਮਦ ਖ਼ਾਨ ਆਗਾ ਖ਼ਾਨ ਤੀਜਾ ਨੇ ਪੂਨਾ, ਭਾਰਤ ਵਿੱਚ 1892 ਵਿੱਚ ਬਣਵਾਇਆ ਸੀ। ਇਹ ਭਾਰਤ ਦੇ ਇਤਿਹਾਸ ਦੇ ਸਭ ਤੋਂ ਵੱਡੇ ਨਿਸ਼ਾਨੀਆਂ ਵਿਚੋਂ ਇੱਕ ਹੈ। ਇਹ ਮਹਲ ਪੂਨੇ ਦੇ ਨੇੜਲੇ ਇਲਾਕਿਆਂ ਦੇ ਕਾਲ-ਪੀੜਿਤ ਲੋਕਾਂ ਲਈ ਮਦਦ ਦੇ ਤੌਰ 'ਤੇ ਬਣਾਇਆ ਗਿਆ ਸੀ। ਆਗਾ ਖ਼ਾਨ ਪੈਲੇਸ ਆਲੀਸ਼ਾਨ ਇਮਾਰਤ ਹੈ ਅਤੇ ਇਸਨੂੰ ਭਾਰਤ ਦੇ ਮਹਾਨ ਅਜੂਬਿਆਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ। ਇਹ ਮਹਿਲ ਭਾਰਤ ਦੀ ਆਜ਼ਾਦੀ ਦੀ ਲਹਿਰ ਨਾਲ ਨੇੜਿਓਂ ਜੁੜਿਆ ਹੋਇਆ ਹੈ, ਕਿਉਂਕਿ ਇਸਨੂੰ ਮਹਾਤਮਾ ਗਾਂਧੀ, ਉਸ ਦੀ ਪਤਨੀ ਕਸਤੂਰਬਾ ਗਾਂਧੀ, ਉਸ ਦੇ ਸਕੱਤਰ ਮਹਾਦੇਵ ਦੇਸਾਈ ਅਤੇ ਸਰੋਜਨੀ ਨਾਇਡੂ ਲਈ ਇੱਕ ਜੇਲ੍ਹ ਦੇ ਤੌਰ 'ਤੇ ਵਰਤਿਆ ਗਿਆ ਸੀ। ਇੱਥੇ ਹੀ ਕਸਤੂਰਬਾ ਗਾਂਧੀ ਅਤੇ ਮਹਾਦੇਵ ਦੇਸਾਈ ਦੀ ਮੌਤ ਹੋਈ ਸੀ। 2003 ਵਿੱਚ, ਭਾਰਤ ਦੇ ਪੁਰਾਤਤਵ ਸਰਵੇਖਣ (ਏ.ਐਸ.ਆਈ.) ਨੇ ਇਸ ਨੂੰ ਕੌਮੀ ਮਹੱਤਵ ਦੀ ਇੱਕ ਯਾਦਗਾਰ ਐਲਾਨਿਆ ਸੀ।